The Hawthorns
The Hawthorns je nogometni stadion koji se nalazi u West Bromwichu, Engleska. Na njemu domaće utakmice igra nogometni klub West Bromwich Albion. Kapacitet stadiona je 26.850 sjedećih mjesta. Stadion je otvoren u septembru 1990. godine. Albion je prethodno igrao na nekoliko terena. Prvi teren na kojem je klub igrao je bio Cooper's Hill, potom je prešao na Dartmouth Park. Treće igralište kluba je bilo Bunn's Field. Kada je otvoren, The Hawthorns je mogao primiti oko 35.500 gledalaca. Prva utakmica na ovom stadionu je odigrana 3. septembra 1900. godine između Albiona i ekipe Derby County pred 20.404 gledaoca. Završena je rezultatom 1-1. Steve Bloomer je bio prvi igrač koji je postigao gol na novom stadionu, a Chippy Simmons je bio prvi strijelac Albiona na The Hawthornsu. Najveća posjeta na stadionu je zabilježena 6. marta 1937. godine na utakmici između Albiona i Arsenala kojoj je prisustvovalo 64.815 gledalaca. 21. oktobra 1992. godine stadion je bio domaćin internacionalne utakmice između seniorskih reprezentacija Engleske i Irske. Također, 8. decembra 1924. godine bio je domaćin Engleske reprezentacije, ovaj put protiv Belgije.